Държавен вестник, бр. 28, 2006 г., стр. 74

С Т Р .  74
Д Ъ Р Ж А В Е Н   В Е С Т Н И К
Б Р О Й  28
(4) В случаите, когато има разпореждане по
чл. 4, ал. 2 за нощуване извън затворническото
общежитие, на лишените от свобода може да се
възложи допълнителна работа за повече от 40
часа седмично само с тяхно съгласие, без да се
нарушава установената минимална междуднев-
на и седмична почивка.
Раздел II
Ред за полагане на труд
Чл. 8. (1) Лишените от свобода се разпреде-
лят по групи и работни обекти от комисия, ко-
ято се ръководи от началника на затвора или
затворническото общежитие.
(2) В състава на комисията по ал. 1 задължи-
телно участват лекар или медицинско длъжнос-
тно лице, отговарящо за съответния затвор или
затворническо общежитие, психолог и пред-
ставител на териториалното поделение на Дър-
жавно предприятие “Фонд затворно дело”.
(3) Членовете на комисията излагат ста-
новището си за определяне на групата, вида и
характера на работата в съответствие с раз-
поредбите на Закона за изпълнение на нака-
занията (ЗИН).
Чл. 9. (1) Решенията на комисията по чл. 8
се вземат въз основа на доклад на инспектора
по социална дейност и възпитателна работа, от-
говарящ за приемното отделение при новопо-
стъпилите, инспектора, ръководещ групата или
отговарящ за работния обект, от който лише-
ният от свобода се предлага да бъде преместен.
(2) Решенията на комисията се подписват от
началника на затвора или затворническото
общежитие.
Чл. 10. (1) Лишеният от свобода е длъжен да
изпълнява възложената му работа.
(2) Отказът от работа представлява дисцип-
линарно нарушение по смисъла на ЗИН, за ко-
ето може да се наложи дисциплинарно наказа-
ние или да бъде отчетено от комисията по чл. 17
ЗИН като утежняващо при изменяне на режи-
ма за изпълнение на наказанието.
Чл. 11. (1) Активното участие в трудовата
дейност се стимулира и отчита при определяне
степента на поправяне на лишените от свобода.
(2) Представител на териториалното поде-
ление на Държавно предприятие “Фонд затвор-
но дело” може да дава мнение при награждава-
нето с домашен отпуск или изготвянето на пред-
ложения до комисията по чл. 17 ЗИН за облек-
чаване на условията за изтърпяване на наказа-
нието при активно участие в трудовата дейност.
Чл. 12. (1) Доброволният труд по чл. 6 се
възлага от началника на затвора или затворни-
ческото общежитие.
(2) Предложение по ал. 1 може да прави
съответният инспектор по социална дейност
и възпитателна работа Към предложението
се прилага списък на лишените от свобода,
изразили писмено съгласие за полагането на
доброволен труд.
(3) Обектите, на които се полага доброволен
труд, се определят от началника на затвора или
затворническото общежитие.
Чл. 13. (1) Исканията за полагане на извън-
реден труд се подават до главния директор на
Главна дирекция “Изпълнение на наказания-
та” от началника на затвора или затворничес-
кото общежитие по предложение на представи-
теля на териториалното поделение на Държав-
но предприятие “Фонд затворно дело”. За пола-
гането на извънреден труд се издава заповед.
(2) Отчитането на извънредния труд се орга-
низира и контролира от представителя на тери-
ториалното поделение на Държавно предприя-
тие “Фонд затворно дело”.
(3) Положеният извънреден труд не може да
надвишава нормите, определени в Кодекса на
труда, за календарната година, междудневната
и седмичната почивка.
(4) При превод на лишен от свобода в друг
затвор или затворническо общежитие се изпра-
ща справка за положения извънреден труд.
Раздел III
Работни обекти
Чл. 14. (1) Работните обекти в местата за
лишаване от свобода се създават и управляват
от началника на затвора или затворническото
общежитие съвместно с представител на тери-
ториалното поделение на Държавно предприя-
тие “Фонд затворно дело”.
(2) Юридически лица и еднолични търговци
могат да създават цехове и работилници в райо-
на на затворите и затворническите общежития
или да наемат съществуващи работни помеще-
ния в тези места.
(3) В случаите по ал. 2 се сключва съотве-
тен договор между изпълнителния директор
на Държавно предприятие “Фонд затворно
дело” и юридическото лице или едноличния
търговец.
Чл. 15. (1) Работните обекти извън затвори-
те и затворническите общежития се разкриват
със заповед на главния директор на Главна ди-
рекция “Изпълнение на наказанията” след пре-
ценка на изискванията за сигурност.
(2) Договор между Държавно предприятие
“Фонд затворно дело” и юридическото лице или
едноличния търговец се сключва на база на
заповедта по ал.1 и преценка относно условия-
та за работа и охрана на труда.
Чл. 16. (1) Договорите за отдаване на труд се
сключват между Държавно предприятие “Фонд
затворно дело” и съответния работодател—
юридическо лице или едноличен търговец.
(2) Договорите включват задължителни кла-
узи относно реда за оказване на спешна меди-
цинска помощ и за уведомяване и взаимодей-
ствие с дежурната част на затвора или затвор-
ническото общежитие при демонстративно не-
подчинение от страна на лишените от свобода,
бягство или друга извънредна ситуация.